**เอกสารหมายเลข ๓**

ภาคสงฆ์ที่................ รหัส................

............/............../..............

สำหรับเจ้าหน้าที่



**แผนการจัดการเรียนรู้
โรงเรียนวิถีพุทธชั้นนำ รุ่นที่ ๑๒
ประจำปีการศึกษา ๒๕๖๔**

ของ

โรงเรียนบ้านเปียง (รัฐบำรุง)

๑/๓ หมู่ ๑๓ ตำบลบ้านแม อำเภอสันป่าตอง จังหวัดเชียงใหม่

สำนักงานเขตพื้นที่การศึกษาประถมศึกษาเชียงใหม่ เขต ๔

๑๓๔ หมู่ ๘ ตำบลสันกลาง อำเภอสันป่าตอง จังหวัดเชียงใหม่

สังกัดสำนักงานคณะกรรมการการศึกษาขั้นพื้นฐาน

**แผนการจัดการเรียนรู้**

**กลุ่มสาระการเรียนรู้ภาษาต่างประเทศ รายวิชา ภาษาอังกฤษ**

**ชั้นประถมศึกษาปีที่ 3 ภาคเรียนที่ 2**

**หน่วยการเรียนรู้ที่ 7 Festival**

**แผนการจัดการเรียนรู้ที่ 1 เรื่อง Lanna Candle Tray (บูรณาการ) จำนวน 1 ชั่วโมง**

**ครูผู้สอน นางสาววรนารี คำปัญญา โรงเรียนบ้านเปียง (รัฐบำรุง)**

**...................................................................................................................................................................**

**1. มาตรฐานการเรียนรู้และตัวชี้วัด**

**สาระที่ 3 ภาษากับความสัมพันธ์กับกลุ่มสาระการเรียนรู้อื่น**

 **มาตรฐาน ต 3.1** ใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น และเป็นพื้นฐานในการพัฒนา แสวงหาความรู้ และเปิดโลกทัศน์ของตน

 **ตัวชี้วัด** ต 3.1 ป. 3/1 บอกคำศัพท์ที่เกี่ยวข้องกับกลุ่มสาระการเรียนรู้อื่น

**2. สาระสำคัญ/ความคิดรวบยอด**

 ผางประทีปหรือผางประทีส คือประทีปที่เป็นเครื่องจุดตามไฟเป็นพุทธบูชาหรือบูชาสืบชาตาอายุ หรืออีกนัยหนึ่งคือเครื่องใช้ในชีวิตประจำวัน ใช้จุดแทนเทียนในเวลากลางคืน ตัวประถางที่รองรับทำด้วยดินเผาหรือกระเบื้องเคลือบ ตามความหมายดังกล่าวคำว่า ประทีป หมายถึงแสงไฟ ผาง หมายถึงภาชนะรองรับน้ำมันหรือไขที่เป็นเชื้อเพลิงของประทีป รวมความ ผางประทีป คือเครื่องจุดตามไฟ

ในช่วงเทศการยี่เพง (อ่าน “ยี่เป็ง”) ตรงกับวันเพ็ญเดือนสิบสอง จะมีการประดับประทีปโคมไฟกันทั่วไป นอกจากนั้นแล้ว ยังใช้เป็นเครื่องจุดบูชาพระพุทธ พระธรรม พระสงฆ์ ส่วนหนึ่งตามอายุของแต่ละคน ในการตั้งธัมม์หลวง หรือฟังเทศน์มหาชาตินั้นเจ้าของกัณฑ์เทศน์กัณฑ์ใดในมหาเวสสันดรชาดกก็จะจุดประทีปตามจำนวนคาถา เช่น กัณฑ์กุมาร 101 คาถา ก็จุดประทีบ 101 ดวง เป็นต้น

**3. สาระการเรียนรู้**

ความรู้คำศัพท์ ความเข้าใจเกี่ยวกับการบูชาประทีป (ผางปะตี้บ) ในเทศกาลลอยกระทง

**4. จุดประสงค์การเรียนรู้**

1. นักเรียนสามารถอธิบายความหมายคำศัพท์เกี่ยวกับการจุดบูชาประทีป (ผางปะตี้บ) / K

2. นักเรียนทราบประวัติความเป็นมาของการจุดบูชาประทีป / P

3. นักเรียนร่วมกิจกรรมหยอดขี้ผึ้งลงในผางประทีป ปฏิบัติตามประเพณีเกี่ยวกับการบูชาประทีปได้อย่างเหมาะสม / A

**5. สมรรถนะสำคัญของผู้เรียน**

ความสามารถในการแก้ปัญหา

**6. คุณลักษณะอันพึงประสงค์ 8 ประการ** ใฝ่เรียนรู้ / มุ่งมั่นในการทำงาน / รักความเป็นไทย

|  |
| --- |
|  |

**7. กระบวนการจัดการเรียนรู้**

1. ครูและนักเรียนนั่งสมาธิ บริหารจิต เจริญปัญญาประมาณ 3 นาทีก่อนเริ่มเรียน (ศีล)

 2. ครูนำเสนอภาพการจุดบูชาประทีป และตั้งคำถามเรื่องความเป็นมา ความสำคัญของการจุดบูชา (ศีล)

3. นักเรียนอภิปรายเกี่ยวกับการจุดบูชาประทีปตามความรู้เดิม (สมาธิ/ปัญญา)

 4. นักเรียนศึกษาเพิ่มเติมเกี่ยวกับการจุดเพื่อเป็นพุทธบูชา จากใบความรู้เกี่ยวกับประวัติความเป็นมา (สมาธิ/ปัญญา)

5. ครูนำเสนอบัตรภาพคำศัพท์เกี่ยวกับการจุดบูชาประทีป (สมาธิ)

6. ครูและนักเรียนร่วมกันสรุปขั้นตอนในการผลิตผางประทีป (ปัญญา)

7. นักเรียนสอบถามความรู้เกี่ยวกับขั้นตอนและเทคนิคการหยอดขี้ผึ้งจากครูภูมิปัญญา (ปัญญา)

 - ช่วงเวลาในการผลิต / ระยะเวลา / การวางขี้สาย / การหยอดขี้ผึ้ง / การจำหน่าย / ข้อควรระวังในการทำงาน

 8. กิจกรรมการศึกษาจากครูภูมิปัญญาในกิจกรรมหยอดขี้ผึ้งลงในผางประทีป โดยใช้หลักอริยสัจ 4 (สมาธิ/ปัญญา)

ทุกข์ – เข้าใจว่าปัญหาคืออะไร

สมุทัย – ค้นหาสาเหตุของปัญหา

นิโรธ – สร้างแรงจูงใจในการแก้ปัญหา

มรรค – ลงมือแก้ปัญหา และป้องกันไม่ให้เกิดปัญหา

9. นำเสนอผลงานผางประทีปของนักเรียน พร้อมกับอธิบายขั้นตอนการหยอดขี้ผึ้งหน้าชั้นเรียน โดยครูและเพื่อนนักเรียนร่วมกันแสดงความคิดเห็นและให้ข้อเสนอแนะ (สมาธิ/ปัญญา)

**8. สื่อ/แหล่งเรียนรู้**

**สื่อการเรียนรู้** 1. ภาพการจุดบูชาประทีป

2. ใบความรู้เรื่อง ประวัติความเป็นมาของการจุดประทีป
 3. บัตรภาพคำศัพท์เกี่ยวกับการจุดบูชาประทีป candle / tray / small / pottery / clay / light / pray / Buddha / full moon / night

**แหล่งการเรียนรู้** 1. ครูภูมิปัญญา การทำผางปะตี้บ หลวงพ่อขาว อุโบสถหลวงพ่อขาว ชุมชนบ้านเปียง
 2. บทความ ผางประทีปและเรื่องเล่าในล้านนา จากเวปไซต์สำนักส่งเสริมศิลปวัฒนธรรม มหาวิทยาลัยเชียงใหม่ (https://art-culture.cmu.ac.th/Lanna/articleDetail/1816)

**9. การวัดและประเมินผล**

|  |  |  |
| --- | --- | --- |
| วัตถุประสงค์ | เครื่องมือ | เกณฑ์การประเมิน |
| 1. นักเรียนสามารถอธิบายความหมายคำศัพท์เกี่ยวกับการจุดบูชาประทีป (ผางปะตี้บ) | วิธีประเมิน สังเกตพฤติกรรมการอธิบายความหมายคำศัพท์ / การอภิปรายประวัติความเป็นมา | - นักเรียนอธิบายความหมายคำศัพท์ได้ ร้อยละ 80- นักเรียนมีผลงานผางประทีปที่สวยงาม ร้อยละ 80  |
| 2. นักเรียนทราบประวัติความเป็นมาของการจุดบูชาประทีป | เครื่องมือประเมิน แบบสังเกตพฤติกรรม / แบบประเมินการพูดอภิปราย / แบบชิ้นงานนักเรียน | - นักเรียนอภิปรายประวัติได้ ร้อยละ 80  |
| 3. นักเรียนร่วมกิจกรรมหยอดขี้ผึ้งลงในผางประทีป ปฏิบัติตามประเพณีเกี่ยวกับการบูชาประทีปได้อย่างเหมาะสม | สังเกตการณ์ร่วมกิจกรรมแบบลงลายมือชื่อ | - นักเรียนร่วมกิจกรรม ร้อยละ 80 |





